Ghost (гурт)

**Ghost** ()&nbsp;— швэдзкі рок-гурт, вядомы сваім характэрным спалучэньнем тэатральнасьці, гэві-мэталу й арэна-року. Гурт утварыўся ў Лінчэпінгу ў 2006 годзе, а ўпершыню прыцягнуў да сябе ўвагу ў 2010 годзе, дэбютаваўшы з альбомам *[[Opus Eponymous]]*, які быў намінаваны на прэмію «Грэміс».  Гурт складаецца з Папы Эмэрытуса й Безназоўных Упіраў, а таксама з гэтак званага *Духавенства* (), галавой якога зьяўляецца Фратэр Імпэратар.

Другі альбом гурта&nbsp;— *[[Infestissumam]]* (2013)&nbsp;— узначаліў швэдзкія чарты й атрымаў прэмію «Грэміс» у намінацыі «Найлепшы гард-рокмэтал-альбом».  Наступны студыйны альбом, *[[Meliora]]* (2015), дасягнуў першага месца ў чартах Швэцыі й восьмага месца ў чартах Злучаных Штатах. 

Да іску, пададзенага былымі ўдзельнікамі Ghost у 2017 годзе , фронтмэн гурта, Табіяс Форге, выступаў ананімна пад маскай Папы Эмэрытуса, «дэманічнага антыпапы». Гэты тэатральны элемэнт стаў адметнай рысай Ghost: Форге прымаў розныя ўвасабленьні Папы Эмэрытуса й іншых пэрсанажаў, напрыклад Кардынала Копіі, для альбома *[[Prequelle]]* (2018) і тура ў яго падтрымку, A Pale Tour Named Death.  Кожны ўдзельнік гурта мае маску, якая хавае твар; Папа й Кардынал маюць макіяж чэрапа й рознакаляровыя вочы. У 2020 годзе, падчас фінальнага шоў тура, Кардынал Копія прыняў рэгаліі Папы Эмэрытуса й стаў чацьвёртым Папай, у вобразе якога ён працягваў выступаць на альбоме *[[Impera]]* 2022 году і ў адпаведным туры Imperatour. 

У 2024 годзе гурт выпусьціў свой дэбютны канцэртны фільм *[[Rite Here Rite Now]]*, які ўвайшоў у топ-5 фільмаў паводле касавага збору ў Вялікабрытаніі, Мэксыцы й Нямеччыне, а таксама ў топ-10 у Аўстраліі, Паўночнай Амэрыцы і ў сьвеце (станам на 25 чэрвеня 2024). 26 ліпеня таго жа году адбыўся рэліз саўндтрэку да фільма. 

У канцы кастрычніка 2024 году гурт анансаваў новы канцэртны тур 2025 году&nbsp;— Skeletour,&nbsp;— падчас якога адбыўся дэбют «новага» фронтмэна гурта&nbsp;— Папы Эмэрытуса V. 25 красавіка 2025 году будзе выдадзены шосты студыйны альбом гурта&nbsp;— *[[Skeletá]]*. 

Лід-самотнік *Meliora*, «Cirice», прынёс гурту прэмію «Грэмі» 2016 году ў намінацыі «Найлепшае мэталічнае выкананьне», а песьня «Ritual» была ўключаная часопісам *[[Kerrang!]]* у сьпіс «50 самых злых песьняў у гісторыі».

## Гісторыя
### Фармаваньне гурта і ''Opus Eponymous'' (2006—2011)

Ghost утварыліся ў 2006 годзе, калі будучы лідэр гурта Табіяс Форге напісаў песьню «Stand by Him». Ён сказаў:

Затым Форге зьвязаўся са сваім былым калегам па гурту Repugnant, Густафам Ліндстрэмам, каб запісаць песьню.

У пачатку 2008 году яны адправіліся ў студыю, каб запісаць тры песьні: «Stand by Him», «Prime Mover» і «Death Knell». Пасьля гэтага Форге заўважыў Ліндстрэму: «Гэта дакладна не гучыць [быццам] два чувакі, падобныя на нас з табой [запісалі гэта]». Такім чынам, Форге вырашыў, што яны павінны быць ананімным «тэатральным гуртом», і выкарыстоўваць сваё каханьне да фільмаў жахаў і «традыцыі скандынаўскага мэталу» ў выглядзе гурта. У той час як іншыя ўдзельнікі гурта насілі чорныя мантыі з капялюшамі й называліся «Безназоўнымі Ўпірамі» (*Nameless Ghouls*), Форге прадстаўляўся «Папам Эмэрытусам» (*Papa Emeritus*), апранутым у папскія рэгаліі, а ягоны твар быў размаляваны пад чэрап. Затым Форге абраў для гурта назву *Ghost*. Спачатку Форге не зьбіраўся станавіцца вакалістам гурта, замест гэтага ён хацеў граць на гітары. Ён прапанаваў месца вакаліста Мэсіі Маркаліну, Матсу Левэну, Крыстэру Герансану й Джэй Бі Крыстафэрсану, але ўсе яны адмовіліся. У выніку Форге стаў вакалістам гурта дапомна. 12 сакавіка 2010 году Форге выклаў першыя тры песьні Ghost на Myspace, і ўжо праз два дні зь ім зьвязаліся гуказапісвальныя лэйблы й мэнэджэры, якія жадалі працаваць з гуртом.

«Я сядзеў там, проста ў эўфарыі ад таго, што адбываецца» кажа Форге ў інтэрвію для *[[Metal Hammer]]*. У той жа дзень, адразу пасьля паўночы, зазваніў тэлефон: «…мая мама паднялася й адказала на званок  Яна вярнулася, і ўсё замерла»: брат Табіяса Сэбастыян страціў прытомнасьць і памёр дома.

Ghost правялі некалькі тыдняў у падвальнай студыі ў іхным родным месьце Лінчэпінгу, запісваючы свой дэбютны альбом. У чэрвені 2010 году гурт выпусьціў свой першы самотнік «Elizabeth». Ghost выпусьцілі дэбютны *[[Opus Eponymous]]* 18 кастрычніка 2010 году на незалежным лэйбле Rise Above Records, для якога альбом стаў найбольш прадаваным альбомам за ўсю гісторыю лэйбла. Альбом дасягнуў 30-га месца ў рэйтынгу Sverigetopplistan і быў добра прыняты крытыкамі, а ў 2011 годзе быў намінаваны на прэмію «Грэміс» у катэгорыі «Найлепшы гард-рок». Ghost далі свой першы канцэрт 23 кастрычніка 2010 году на фэстывалі «Hammer of Doom» у Вюрцбургу, Нямеччына.

Ghost падтрымалі готык-мэтал-гурт Paradise Lost у іхным туры «Draconian Times MMXI» у красавіку 2011 году. 29 траўня Ghost дэбютавалі ў Злучаных Штатах на Maryland Deathfest. 11 чэрвеня гурт выступіў на Download Festival у Лэстэршыры, Ангельшчына. Пасьля іхнага выступу Філ Анзэльма, вакаліст гурта Down, выступіў у футболцы Ghost і запрасіў трох удзельнікаў гурта далучыцца да яго на галоўнай сцэне, дзе яны разам выканалі песьню Down «Bury Me In Smoke». У сьнежні 2011 году Ghost прынялі ўдзел у туры «Defenders of the Faith III» разам з Trivium, In Flames, Rise to Remain і Insense. Затым гурт адправіўся ў свой першы амэрыканскі тур «13 Dates of Doom», які пачаўся ў Нью-Ёрку 18 студзеня 2012 году й скончыўся 2 лютага ў Лос-Анджэлесе. Пасьля гэтага Ghost далучыліся да Mastodon і Opeth у якасьці адкрывалага гурта ў туры Heritage Hunter Tour па Паўночнай Амэрыцы ў красавіку й траўні 2012 году. У чэрвені Ghost атрымалі ўзнагароду за «Прарыўны гурт» на цырымоніі «*Metal Hammer* Golden Gods Awards».

### ''Infestissumam'' і ''If You Have Ghost'' (2012—2014)

У лютым 2012 году Безназоўны Ўпір паведаміў, што гурт завяршыў напісаньне другога альбома. У кастрычніку Ghost адправіліся ў студыю для запісу другога альбома ў Нэшвіле, штат Тэнэсі, з прадусарам Нікам Раскулінечам. Гурт плянаваў запісаць альбом на мяжы 2012 году, але пасьля пачатку тура па ЗША у студзені, ім прапанавалі іншы тур адразу пасьля гэтага. У той жа час гурт, ягоны мэнэджмэнт і Rise Above Records пагадзіліся, што наступны альбом гурта павінен быць выдадзены на іншым лэйбле. Так Ghost падпісалі кантракт з Loma Vista Recordings у партнэрстве з Republic Records&nbsp;— падразьдзяленьнем Universal Music Group.

15 сьнежня 2012 году Ghost адыгралі канцэрт у Лінчэпінгу, дзе дэбютавалі з новай песьняй «Secular Haze», якая была апублікаваная ў сетцы раней у той жа дзень, а таксама з кавэрам на песьню ABBA «Iʼm a Marionette». Падчас таго ж канцэрта гурт прадставіў Папу Эмэрытуса II як пераемніка першага Папы. 20 сьнежня гурт абвясьціў, што іхны другі альбом, *[[Infestissumam]]*, выйдзе ў пачатку 2013 году. 5 лютага 2013 году гурт абвясьціў пра зьмену назвы на «Ghost B.&nbsp;C.» у ЗША паводле юрыдычных прычынаў. Безназоўны Ўпір сказаў:

У 2015 годзе яны афіцыйна прыбралі «B.&nbsp;C.» са сваёй назвы. З 23 лютага па 4 сакавіка 2013 году Ghost гастралявалі па Аўстраліі ў рамках фэстывалю Soundwave.

Рэліз *Infestissumam* у Злучаных Штатах пачаткова плянаваўся 9 красавіка 2013 году, але гурт ня змог знайсьці амэрыканскую кампанію, якая б выпусьціла кампакт-дыскі. Чатыры амэрыканскія вытворцы кампакт-дыскаў адмовіліся ад працы, таму што выява для дэлюкс-выданьня альбома была апісаная як «галоўным чынам ілюстрацыя оргіі XVI стагодзьдзя». Каб не затрымліваць альбом, гурт вырашыў выкарыстоўваць вокладку звычайнага выданьня для амэрыканскіх тыражоў дэлюкс-выданьня й абвясьціў новую дату рэлізу&nbsp;— 16 красавіка. Усе эўрапейскія копіі й амэрыканскія вінілавыя вэрсіі ўключаюць спрэчную выяву. *Infestissumam* трапіў у чарты сямі краінаў у тым ліку на першае месца ў Швэцыі, і ў выніку стаў *[[Залаты дыск|залатым]]*. Альбом таксама быў добра прыняты крытыкамі, атрымаў прэмію «Грэміс» і прэмію «P3 Guld» у намінацыі «Найлепшы гард-рокмэтал-альбом» 2013 году.

Ghost распачалі тур «Haze Over North America» ​​14 красавіка 2013 году на фэстывалі «Coachella», які працягваўся да 18 траўня. 27 ліпеня Ghost распачалі тур «Still Hazing Over North America Tour», які завяршыўся ў Чыкага на фэстывалі Lollapalooza. Адразу пасьля гэтага Ghost адправіліся ў тур па Паўднёвай Амэрыцы ў падтрымку Iron Maiden і Slayer, які ўключаў выступ на Rock in Rio. У кастрычніку 2013 году Ghost адкрылі тур Avenged Sevenfold і Deftones па ЗША. У лістападзе гурт гастраляваў у Вялікабрытаніі з Alice in Chains, а затым адправіўся ў тур па Эўропе. 20 лістапада 2013 году Ghost выпусьцілі міні-альбом *[[If You Have Ghost]]*, які складаецца з кавэр-вэрсіяў песьняў. Ягоным прадусарам выступіў Дэйв Грол з Nirvana і Foo Fighters.

У студзені 2014 году Ghost атрымалі шэсьць намінацыяў на прэмію «''Loudwire'' Music Awards». Зь 17 студзеня па 2 лютага 2014 году гурт гастраляваў па Аўстраліі ў рамках фэстывалю Big Day Out. Затым яны адправіліся ў «Tour Year Zero», які доўжыўся зь 17 красавіка па 17 траўня 2014 году ў Паўночнай Амэрыцы. У ліпені гурт выступіў на эўрапейскім фэстывалі Sonisphere.

### ''Meliora'', ''Popestar'' і ''Ceremony and Devotion'' (2015—2017)

Трэці студыйны альбом Ghost, які рушыў усьлед за *Infestissumam*, *[[Meliora]]*, быў выпушчаны 21 жніўня 2015 году. У рэкляме альбома, паказанай 28 траўня на канале VH1 Classic, было абвешчана, што Папа Эмэрытус II «звольнены» й што ягоны пераемнік Папа Эмэрытус III&nbsp;— ягоны брат, маладзейшы за Папу Эмэрытуса II на тры месяцы. Песьня «Cirice» была выпушчаная для бясплатнай спампоўкі з афіцыйнага сайта гурта 31 траўня й атрымала прэмію «Грэмі» 2016 году за найлепшае мэталічнае выкананьне. Папа Эмэрытус III быў афіцыйна прадстаўлены на выступе ў Лінчэпінгу 3 чэрвеня 2015 году, дзе гурт таксама выканаў новыя песьні з будучага альбома.

Упершыню альбом быў прасунуты ў жніўні, калі па музычных крамах Злучаных Штатаў прайшоў пяцідзённы акустычны тур пад назвай «UnholyUnplugged». У туры Папа Эмэрытус III з зачасанымі назад чорнымі валасамі без сваёй фірмовай мітры выступаў разам з двума Безназоўнымі Ўпірамі-гітарыстамі, акампануючы ім на казу. Тур па ЗША пад назвай «Black to the Future» пачаўся 22 верасьня й працягваўся да 1 лістапада. За ім хутка адбыўся эўрапейскі тур з такой жа назвай, які працягваўся да 21 сьнежня, уключаючы поўны тур па Вялікабрытаніі й два іншыя туры па Паўночнай Амэрыцы, якія адбыліся вясной і ў сярэдзіне лета 2016 году.

12 верасьня 2016 году гурт выпусьціў новую песьню на радыёшоў пад назвай «Square Hammer», а новы міні-альбом, *[[Popestar]]*, быў выпушчаны 16 верасьня, у той жа дзень, калі пачаўся тур Popestar. Па паўночнаамэрыканскім туры, які завяршыўся 12 лістапада, адбыўся аднайменны эўрапейскі тур, які пачаўся ў канцы сакавіка й завяршыўся ў канцы красавіка 2017 году. У чэрвені-ліпені 2017 году гурт выступаў у якасьці адкрываючага гурта для Iron Maiden у іхным туры па Паўночнай Амэрыцы. Безназоўныя Ўпіры заявілі, што пасьля заканчэньня тура яны пачнуць напісаньне й запіс новага альбома, які, паводле іх, будзе значна змрочней за *Meliora*, а Форге пацьвердзіў у інтэрвію, што чацьвёрты альбом выйдзе ў 2018 годзе.

24 жніўня 2017 году гурт выпусьціў свой апошні кліп з альбома *Meliora* на песьню «He Is». Ягоная прэмʼера адбылася ў «Saint Vitus Bar» у Нью-Ёрку за дзень да гэтага. Падчас фінальнага шоў тура Popestar 30 верасьня 2017 году Папу Эмэрытуса III пацягнулі са сцэны ў канцы выступу. На сцэне зьявіўся Папа Эмэрытус 0, пазьней прадстаўлены як Папа Ніхіл.

*Meliora* атрымаў у цэлым станоўчыя водгукі музычных крытыкаў: у прыватнасьці 10 ад AnyDecentMusic? і 78100 ад Metacritic.

Гурт выпусьціў свой першы канцэртны альбом пад назвай *[[Ceremony and Devotion]]* у лічбавым фармаце 8 сьнежня 2017 году, а фізычны рэліз адбыўся 19 студзеня 2018 году. Альбом быў запісаны падчас туру Popestar, улетку 2017 году, а зьміксаваны й спрадусаваны&nbsp;— Томам Далгеты.

### ''Prequelle'' (2018—2020)

13 красавіка 2018 году Ghost выпусьцілі новы самотнік пад назвай «Rats» () й суправаджаючае яго музычнае відэа. Гэта быў першы рэліз гурта з «новым» фронтмэнам&nbsp;— Кардыналам Копія. Быў паказаны яшчэ адзін новы пэрсанаж&nbsp;— Папа Ніхіл, які граў на саксафоне. Гэта пашырыла Ghost да сэптэта. Альбом атрымаў назву *[[Prequelle]]* і быў выпушчаны 1 чэрвеня 2018 году. Шостая песьня з альбома, «Dance Macabre», была выпушчаная напярэдадні *Prequelle*&nbsp;— 17 траўня,&nbsp;— а затым стала другім самотнікам на альбоме.

Для прасоўваньня альбома Ghost пачалі тур Rats! on the Road па ЗША, які працягваўся з 5 траўня па 1 чэрвеня. Гурт выступаў на разагрэве ў Guns N’ Roses у Осьлё, Нарвэгія, 19 ліпеня 2018 году.

Ghost пачалі A Pale Tour Named Death у Лёндане, Ангельшчына, у Royal Albert Hall, 9 верасьня 2018 году. Увосень таго ж году пачаўся аднайменны паўночнаамэрыканскі тур з двума гэдлайнэрскімі выступамі на арэнах у Лос-Анджэлесе й Нью-Ёрку. 10 верасьня 2018 году было абвешчана пра пачатак эўрапейскага тура 2019 году з такой жа назвай. У сакавіку 2019 году гурт выступіў у Аўстраліі й Японіі ў рамках фэстывалю Download. Пазьней Ghost былі абвешчаныя «спэцыяльнымі гасьцямі» для тура Metallica WorldWired з траўня па жнівень 2019 году. Другі паўночнаамэрыканскі тур быў абʼяўлены 1 красавіка 2019 году, з Nothing More у якасьці падтрымкі. Эўрапейскі тур у канцы 2019 году з All Them Witches і Tribulation быў абвешчаны 8 ліпеня 2019 году.

17 кастрычніка 2018 году гурт выпусьціў сваё другое музычнае відэа на песьню «Dance Macabre». Трэцяе музычнае відэа, на песьню «Faith», было выпушчанае 20 сьнежня 2018 году пасьля першага тура гурта па Паўночнай Амэрыцы.

У інтэрвію 25 верасьня 2019 году Ghost пацьвердзілі, што, акрамя аднаго канцэрта ў Мэхіка 3 сакавіка 2020 году, у наступным годзе яны ня будуць гастраляваць. Гэты год быў выдаткаваны да працы над новым студыйным альбомам, выхад якога чакаўся ў пачатку 2021 году. На заключным шоў тура ў падтрымку *Prequelle* гурт прадставіў новага фронтмэна для наступнага цыклю альбомаў, Папу Эмэрытуса IV, якім падчас канцэрту стаў Кардынал.

#### ''Seven Inches of Satanic Panic'' (2019)

13 верасьня 2019 году гурт выпусьціў міні-альбом *[[Seven Іnches of Satanіc Panіc]]*. Відэакліп на песьню «Kіss The Go-Goat» быў выпушчаны апоўначы 12 верасьня ў якасьці «Chapter 8» іхнага вэб-сэрыялу.

Песьня «Mary On A Cross» стала набіраць абароты пасьля таго, як адзін з карыстальнікаў TikTok выкарыстаў запаволеную вэрсію песьні ў якасьці саўндтрэку. З тых часоў гэштэг «Mary On The Cross» набраў больш за мільярд праглядаў на TikTok, а песьня была выкарыстаная ў якасьці саўндтрэка да дзясяткаў тысячаў відэа на плятформе. 

Дзякуючы віруснасьці TikTok, аўдыторыя Ghost вырасла прыкладна на 40 на Spotify, YouTube і Instagram і амаль на 500 на TikTok за некалькі месяцаў.

### ''Impera'',  '''', ''Phantomime'' і ''13 Commandments'' (2020—2023)

8 кастрычніка 2020 году Ghost пацьвердзілі, што выпусьцяць свой пяты студыйны альбом зімой 2020 году. На сакавік 2021 году быў заплянаваны тур, але ён быў перанесены на восень 2021 году з-за пандэміі COVІD-19. У той жа дзень гурт атрымаў прэмію «Musіc Export Prіze 2019» () ад швэдзкага ўраду. 21 кастрычніка 2020 году Ghost абвясьцілі, што ў студзені яны ўвойдуць у студыю, каб пачаць запіс альбома для выпуску ў канцы 2021 году. 30 сьнежня 2020 году Ghost абвясьцілі на сваёй старонцы ў Facebook, што «некалькі вялікіх рэчаў» рыхтуюцца да 2021 году, уключаючы новую музыку й жывыя выступы.

Папа Эмэрытус ІV дэбютаваў на швэдзкім тэлевізыйным гульнявым шоў *[[På spåret]]* 22 студзеня 2021 году, выступіўшы разам з гуртом The Hellacopters з кавэрам на песьню Rollіng Stones «Sympathy for the Devil» («Спачуваньне для Д’ябла»). Пазьней, 3 сакавіка 2021 году, Ghost выпусьціў кліп на песьню «Lіfe Eternal», у якім былі паказаны жывыя кадры з папярэдняга шоў у Мэхіка за год да гэтага. Ghost сталі артыстамі трыб’ют-альбома Metallіca *[[The Metallіca Blacklіst]]*, які выйшаў 10 верасьня 2021 году, у якім яны выканалі песьню «Enter Sandman». 30 верасьня 2021 году гурт прадставіў свой самотнік «Hunter’s Moon», які ўвайшоў у саўндтрэк фільма-слэшэра 2021 году *[[Halloween Kills]]*.

У інтэрвію 30 кастрычніка 2021 году Форге заявіў, што канцэпцыя альбома будзе заснавана на «ўзьлёту й падзеньню імпэрыяў». 20 студзеня 2022 году гурт выпусьціў першы самотнік з альбома, «Call Me Lіttle Sunshіne», і ў той жа час абвясьціў ягоную назву&nbsp;— *[[Impera]]*; ён выйшаў 11 сакавіка 2022 году. 2 сакавіка 2022 году гурт выпусьціў другі самотнік з альбома, «Twenties». 8 сакавіка гурт абвясьціў пра спонсарства каманды JD Motorsports №&nbsp;4 Chevrolet Camaro SS пад кіраваньнем Бэйлі Кэры на гонцы NASCAR Xfinity Series 12 сакавіка на Phoenіx Raceway. Пазьней Ghost зьявяцца на шоў *[[Jimmy Kimmel Live!]]* з выкананьнем песьні «Call Me Lіttle Sunshіne», якое раней было адкладзенае з-за гастрольных абавязкаў. 27 ліпеня 2022 году гурт выпусьціў кліп на чацьвёрты самотнік альбома, «Spillways», які быў ізноў выдадзены ў студзені 2023 году з Джо Эліётам у якасьці запрошанага госьця.

Ghost анансавалі новый тур Imperatour у ЗША з 25 студзеня да 3 сакавіка 2022 году, выступіўшы сумесна з Volbeat і Twin Temple. Пазьней (23 лістапада 2021 году) быў анансаваны аднайменны эўрапейскі тур на 2022 год, у падтрымку якога выступілі Uncle Acid&nbsp;& the Deadbeats і Twin Temple. Ghost выступілі ў якасьці гэдлайнэраў на фэстывалі Hellfest у Клісане (Францыя) 18 чэрвеня 2022 году. 17 траўня 2022 году гурт абвясьціў пра другі паўночнаамэрыканскі тур, з падтрымкай Mastodon і Spiritbox. Падчас інтэрвію 12 верасьня 2022 году Форге пацьвердзіў, што ў 2023 годзе будзе яшчэ больш гастроляў, а пазьней раскрыў пляны гастроляў па Азіі й Акіяніі, а таксама заявіў, што працуе над працягам *Impera*. 13 лютага 2023 году гурт абвясьціў, што са жніўня па верасень 2023 году яны зноў адправяцца ў тур па ЗША, спэцыяльнымі гасьцямі якога стануць Amon Amarth.

1 лютага 2023 году гурт часова арґанізаваў архіўную выставу ў Лос-Анджэлесе, прысьвечаную «эры 1969 году», на якой былі прадстаўленыя Папа Ніхіл і іншыя прадметы той эпохі. Пасьля выхаду «Chapter 16: Tax Season» () вэб-сэрыялу пра гурт зьявіліся здагадкі, што Папа Эмэрытус IV будзе «забіты» ў канцы Imperatourʼа, пасьля абʼявы пра другое шоў на Kia Forum у Інглвудзе. 4 красавіка 2023 году быў абвешчаны Паўднёваамэрыканскі этап, які стаў першым гэдлайнэрам гурта ў Бразыліі й Аргентыне, пасьля паведамленьняў пра тое, што Ghost выпусьцяць новую музыку перад другім эўрапейскім этапам Imperatour. Перад гэтым этапам гурт анансаваў свой чацьвёрты міні-альбом, *[[Phantomime]]*, які быў падтрыманы самотнікам з кавэрам гурта на песьню Genesis «Jesus He Knows Me». Пачаткова міні-альбом павінен быў выйсьці 18 траўня 2023 году, але быў перанесены на 19 траўня. Пазьней Ghost супрацоўнічалі з акторам Патрыкам Ўілсанам і выпусьцілі самотнік з кавэрам на песьню Shakespears Sister «Stay», які выйшаў 7 ліпеня 2023 году й быў выкарыстаны ў фільме 2023 году **.

7 верасьня 2023 году гурт атрымаў першую плятынавую сэртыфікацыю за самотнік «Mary On a Cross» зь міні-альбома *Seven Inches of Satanic Panic*.  Пасьля выступаў у Паўднёвай Амэрыцы гурт завяршыў Imperatour у кастрычніку 2023 году трыма канцэртамі ў Аўстраліі, прычым выступ у Брысбэйне 7 кастрычніка 2023 году стаў апошнім, у якім прыняў удзел Папа Эмэрытус IV. Пазьней, 11 кастрычніка 2023 году, Форге абвясьціў, што рыхтуецца фільм пра Ghost, пацьвердзіўшы, што выступы ў Інглвудзе ў верасьні 2023 году былі зьнятыя. 

1 сьнежня 2023 году Ghost выпусьціў складанку песьняў пад назвай *[[13 Commandments]]*. Гэты рэліз адзначыў глябальны выпуск эксклюзіўнай кампазыцыі з альбома *[[Meliora Redux]]*&nbsp;— «Zenith»&nbsp;— праз стрымінгавыя сэрвісы, тады як да гэтага яна была даступная толькі на фізычных носьбітах. У Інтэрвію *[[Metal Hammer]]* 9 сьнежня 2023 году Форге пацьвердзіў, што праца над наступным студыйным альбомам пачалася, заявіўшы, што ўжо напісана некалькі песьняў, а пазьней прызнаў у навагоднім пасланьні, што ў 2024 годзе «многае будзе наперадзе».

### ''Rite Here Rite Now'' і саўндтрэк (2024)

Гурт апублікаваў тызэр да фільма 4 красавіка 2024 году. Тызэр адлюстроўваў Папу Эмэрытуса IV на сцэне й абвяшчаў, што фільм хутка выйдзе па ўсім сьвеце. Пазьней гурт аб’явіў назву фільма&nbsp;— *[[Rite Here Rite Now]]*. Ён быў выпушчаны 20 чэрвеня 2024 году. Самотнік «The Future Is a Foreign Land» быў выпушчаны 21 чэрвеня 2024 году, празь дзень пасьля выхаду фільма. Песьня была саўндтрэкам да тытраў фільма, якія паказвалі канец сьвету з-за ядзернай вайны. Яна зьяўляецца трэцяй песьняй з так званых «сэсіяў 1969 году», зь якіх былі ўзятыя дзьве песьні для альбома *[[Seven Inches of Satanic Panic]]*. 

Фільм складаецца з запісаў канцэрту Ghost у Kia Forum, 11 і 12 верасьня 2023 году ў Лос-Анджэлесе й зь сюжэтных урэзак «за сцэнай». Пасьля канцэрту Сястра Імпэратар памірае й Папа Эмэрытус IV робіцца галавой сатанінскага Духавенства пад імем *Фратэр Імпэратар*.

У сцэне пасьля тытраў Фратэр Імпэратар сумесна са зданямі Сястры Імпэратар і Папы Ніхіла чакае зьяўленьня новага Папы Эмэрытуса.

26 ліпеня адбыўся рэліз саўндтрэку да фільма&nbsp;— *[[Rite Here Rite Now (Original Motion Picture Soundtrack)]]*. Альбом заняў першае месца ў чартах Швэцыі і ў катэгорыях «Compilations» і «Rock&nbsp;& Metal» чартаў OCC Вялікабрытаніі.

### ''Skeletá'' і Skeletour (2024—…)
28 кастрычніка а 16:00 Ghost выпусьцілі новае відэа («Chapter 18: What a Fiasco!»), у якім адбыўся рэліз новага эўрапейскага й амэрыканскага тура 2025 году, які пачнецца 15 красавіка ў Манчэстэры й скончыцца 24 верасьня ў Мэхіка. Назва тура тады не абвяшчалася; 4 сакавіка 2025 году назва стала вядомай&nbsp;— «Skeletour». 

Паводле афіцыйнага сайту й сацсетак Ghost, канцэрты будуць «вопытам без тэлефонаў»: «Любы, хто будзе выкарыстоўваюць якую-небудзь прыладу падчас выступу, будзе выведзены з залі аховай. Мы цэнім вашае супрацоўніцтва ў стварэньні ўмоваў для прагляду без выкарыстаньня тэлефонаў».

Наступны тур Ghost адзначыцца дэбютам на сцэне новага фронтмэна *Папы V Пэрпэтуа*. Падчас выступу гурта 5 кастрычніка 2023 году ў Brіsbane Entertaіnment Centre у Брысбэйне, Аўстралія, Папа IV сказаў, што гэты выступ будзе ягоным апошнім выступам.

5 лютага 2025 году гурт абвясьціў імя пятага Папы Эмэрытуса&nbsp;— Папа V Пэрпэтуа () праз свае сацсеткі. Папа V выступіць на канцэрце Black Sabbath «» як дадатковы выканаўца 5 ліпеня 2025 году ў Бірмінггэме, Вялікабрытанія.

14 лютага ў афармленьні афіцыйнага сайта й сацсетак гурта зьявіўся надпіс «» («V-дзень набліжаецца»), адсылаючы да Папы Эмэрытуса V. На сайце былі даступныя паштоўкі да Дня сьвятога Валянціна, а ў Spotify зьявіўся плэйліст «V is Coming», першыя літары песьняў якога складалі слова «Satanized» («Сатанізаваны»).

2 сакавіка на афіцыйным YouTube-канале Ghost зьявіўся прамы этэр, які дэманстраваў білборд у Лас-Вэгасе, надпіс на ім «V is coming…» і лягатып гурта (у той жа дзень фатаздымкі гэтага білборду зьявіліся таксама ў сацсетках гурта). Частка назвы этэру «Fumata…» перакладаецца з італьянскай мовы як «дым»; у каталіцкай традыцыі белы дым з Сыкстынскай капэлі апавяшчае пра выбар новага Папы. Празь некалькі гадзінаў каля білборду зьявіўся белы дым, які апавясьціў пра выбар Папы V.

4 сакавіка гурт прыслаў падпісантам «сакральнага сьпісу рассыланьня» паведамленьне пра новае відэа пад назвай «Satanized», «…Мы хочам паведаміць вам, што наш савет горада грахоў завершаны. Ушэсьце Папы V Пэрпэтуа непазьбежнае…». Рэліз відэа адбыўся 5 сакавіка 2025 году, у сераду, а 12:00 паводле EST (а 8:00 паводле Менску). Відэа было прысвечанае новаму самотніку гурта&nbsp;— «Satanized».

У той жа дзень стала вядомая назва тура&nbsp;— «Skeletour», што адсылае да шостага студыйнага альбома гурта&nbsp;— *[[Skeletá]]*, а ў неафіцыйных сацсетках, прысьвечаных Ghost, зьявілася вокладка новага самотніка гурта.

11 красавіка 2025 году быў выдадзены другі самотнік да альбома&nbsp;— «».

Skeletour пачаўся 15 красавіка 2025 году. *Skeletá* быў выдадзены 25 красавіка.

## Стылістыка і тэматыка
### Музычны стыль, жанры й тэмы песьняў

Песьні Ghost могуць быць апісаныя некалькімі жанрамі, часьцей за ўсё паджанрамі року й мэталу, такімі як акультны рок, арэна-рок, гард-рок, готык-рок, гэві-мэтал, дум-мэтал, поп-рок, прагрэсіўны рок, псыхадэлічны рок, сымфа-мэтал і шок-рок.

Ghost працягваюць традыцыю сатанінскага блэк-мэталу; Сатана прадстаўлены як літаральная сутнасьць і як разбуральная фігура. Што тычыцца музычнага стылю, то Ghost «зьмешваюць і спалучаюць розныя паджанры мэталу й  іншыя музычныя стылі».

## Удзельнікі
* Тобіас Форге&nbsp;— вакал, гітара, бас, клявішныя, ударныя (2008&nbsp;— цяпер)
** Папа Эмэрытус (2010—2017; 2020&nbsp;— цяпер)
*** I (2010—2012)
*** II (2012—2015)
*** III (2015—2017)
*** IV (2020—2025)
*** V Пэрпэтуа (2025&nbsp;— цяпер)
** Кардынал Копія (2018—2020)
* Група Безыменных Упіраў&nbsp;— гітары, бас, клявішныя, ударныя, арган, сынтэзатары, бэк і хор вакал (2010&nbsp;— цяпер)
* Папа Ніхіл — саксафон (2018—2020; 2022&nbsp;— цяпер)

## Судовыя разборы
### Іск былых удзельнікаў Ghost супраць Табіяса Форге (2017—2018)
У пачатку 2017 году на Табіяса Форге падалі ў суд былыя ўдзельнікі Ghost Сымон Сёдэрбэрг, Маўра Рубіна, Мартын Хʼёртстэдт і Гэнрык Пальм у рамках спрэчкі аб ганарарах. Усе чацьвёра пакінулі Ghost у 2016 годзе. Яны падалі пазоў у акруговы суд Лінчэпінга й абвінавацілі Форге, які адказваў за бізнэс гурта, ва ўтойваньні фінансавай інфармацыі й выплатаў астатнім удзельнікам. Былыя ўдзельнікі таксама заявілі, што «наш вакаліст і былы сябар цяпер спрабуе несумленным і бессаромным спосабам ператварыць Ghost з гурта ў сольны праект з наёмнымі музыкамі». Форге сьцьвярджаў, што паміж ім і іншымі ўдзельнікамі гурта ніколі не існавала «ніякага юрыдычнага партнэрства»; ім плацілі фіксаваную зарплату за выкананьне й стварэньне іміджу гурта паводле ягонага ўказаньня, як «музыкам па найму». Ён таксама заявіў, што называе Ghost сольным праектам:

У лістападзе 2017 году бакі сабраліся разам, каб высьветліць, ці магчыма міравое пагадненьне, але дамовіцца не ўдалося.

Пасьля шасьцідзённага разбору ў Швэцыі суд вынес пастанову на карысьць Форге (17 кастрычніка 2018 году), прымусіўшы экс-музыкаў Ghost аплаціць судовыя выдаткі фронтмэна, якія, складаюць 1,3 мільёны швэдзкіх кронаў. Сам Форге заявіў, што хацеў атрымаць 2 мільёны кронаў. Ён таксама дадаў, што судовы працэс толькі натхніў яго на тое, каб больш працаваць над посьпехам Ghost, і што ён «не адчувае сябе засмучаным» з-за адсутнасьці ананімнасьці, а што «можа стаць засмучаным» з-за прычынаў, паводле якіх ананімнасьці больш няма.

У 2018 годзе былыя ўдзельнікі спрабавалі аднавіць справу ў судзе, спасылаючыся на тое, што судзьдзя й Табіяс Форге сябры адной арґанізацыі&nbsp;— Швэдзкага ордэну масонаў, аднак пасяджэньне суду адноўленае не было.

### Іск Ghost супраць брытанскага брэнду гарэлкі «Ghost Vodka» (2020)
У траўні 2020 году Ghost падалі ў суд супраць брытанскага лікёра-гарэлачнага брэнду «Ghost Vodka» за парушэньне таварнага знака. Неўзабаве да іску гурт выпусьціў свой джын «Ghost Juniper Gin», аднак гурт адмаўляў, што гэта іск «джын супраць гарэлкі»:

Ghost Vodka сьцьвярджалі, што «ня ведалі ні пра існаваньне Ghost, ані пра Табіяса Форге», калі запускалі брэнд у 2015 годзе. Яны таксама не спрабавалі выкарыстоўваць імідж гурта для продажу прадукцыі: гурт і лікёра-гарэлачны брэнд падобныя толькі ў назвах. Ghost Vodka сказалі, што справа была распачатая з-за блытаніны паміж брэндамі.

Суд, які разглядае спрэчкі пра парушэньні правоў інтэлектуальнай уласнасьці ў Швэцыі, палічыў, што тэрмін «Ghost» зьяўляецца агульным словам, якое выкарыстоўваецца й разумеецца на міжнародным узроўні, і таму брытанская кампанія можа вольна яго выкарыстоўваць. Суд таксама адзначыў істотныя візуальныя адрозьненьні паміж прадукцыяй: гарэлачны брэнд выкарыстоўваў звычайны шрыфт, у адрозьненьне ад больш вобразнага шрыфту на бутэльках SDP.

## Сэртыфікацыі
Сьпіс сэртыфікацыяў музычных твораў, якія былі прысвоеныя Ghost. «»&nbsp;— такім чынам пазначаюцца залатыя сэртыфікацыі, такім «»&nbsp;— плятынавыя, а такім «»&nbsp;— срэбныя (Вялікабрытанія). Калі альбом, для якога запісаны самотнік, быў сэртыфікаваны, то назва самотніка пазначаецца ў палі «Сэртыфікацыя»; у іншым выпадку замест назвы альбома пазначаецца назва самотніка. Калі рэґіёнам сэртыфікацыі зьяўляецца Швэцыя (родная краіна гурта), то палі .

## Дыскаграфія і туры

Ghost выпусьцілі 13 альбомаў (пяць студыйных альбомаў, чатыры міні-альбомы, дзьве складанкі песьняў, адзін канцэртны альбом і адзін саўндтрэк), 22 самотнікі й 72 песьні (ня ўлічваючы рэміксы й live-вэрсіі). Ніжэй паказаная табліца са сьпісам альбомаў гурта, легенда: , , , , .

### Значныя канцэртныя туры
* Heritage Hunter Tour (2012)
* Popestar Tour (2016—2017)
* A Pale Tour Named Death (2018—2020)
* Imperatour (2022—2023)
* Skeletour 

## Заўвагі
### Асноўныя

### Камэнтары

## Крыніцы

## Літаратура
* 

## Вонкавыя спасылкі
* 
* 
* 


Катэгорыя:Музычныя гурты з выдуманымі сцэнічнымі пэрсанажамі
Катэгорыя:Ляўрэаты прэміі «Грэмі»
Катэгорыя:Ляўрэаты прэміі «Грэміс»
Катэгорыя:Выканаўцы Loma Vista Recordings
Катэгорыя:Выканаўцы Metal Blade Records
Катэгорыя:Музыкі ў масках
Катэгорыя:Дум-мэтал-гурты
Катэгорыя:Гурты акультнага року
Катэгорыя:Поп-рок-гурты
Катэгорыя:Сатанізм у масавай культуры
Катэгорыя:Ангельскамоўныя гурты